《还丹复命篇 其十六》
宋代·薛道光

访道复寻真，优游四海宾。外多含忍辱，内省任邅迍。

为厌人间事，忻逢紫府宾。一言亲点化，玉洞碧桃春。

作者简介：陕府鸡足山人，一名式，又名道原，字太源。尝为僧，法号紫贤，又号毗陵禅师。云游长安，留开福寺。后为道士。徽宗崇宁五年寓郿，遇石杏林传授口诀真要，乃注解《悟真篇》，作《复命篇》及《丹髓歌》。高宗绍兴中寿至一百十四岁卒。